[pic] | KOMISIJA EVROPSKIH SKUPNOSTI |

Bruselj, 25.07.2006

COM(2006) 424 konč.

2004/0001 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Direktive Evropskega parlamenta in Sveta o storitvah na notranjem trgu

2004/0001 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Direktive Evropskega parlamenta in Sveta o storitvah na notranjem trgu

1 . OZADJE

Predlog je bil Evropskemu parlamentu in Svetu posredovan (dokument COM(2004) 2 konč. – 2004/0001 (COD)): | 06.02.2004 |

Evropski ekonomsko-socialni odbor je mnenje predložil: | 09.02.2005 |

Odbor regij je podal mnenje: | 29.09.2004 |

Evropski parlament je podal mnenje (prva obravnava): | 16.02.2006 |

Spremenjeni predlog je bil posredovan: | 06.04.2006 |

Skupno stališče je bilo sprejeto s kvalificirano večino: | 24.07.2006 |

2 . CILJ PREDLOGA KOMISIJE

Komisija želi s predlogom:

- izboljšati temelje za gospodarsko rast in zaposlovanje v EU;

- uresničiti dejanski notranji trg storitev z odpravo pravnih in upravnih ovir pri razvoju storitvenih dejavnosti;okrepiti pravice potrošnikov in uporabnikov storitev;

- vzpostaviti pravno zavezujoče obveznosti za učinkovito upravno sodelovanje med državami članicami.

3 . PRIPOMBE NA SKUPNO STALIŠČE

3.1 . Splošne pripombe

Skupno stališče, ki ga je sprejel Svet, resnično ohranja bistvo spremenjenega predloga Komisije, ta pa vključuje veliko večino sprememb, ki jih je sprejel Evropski parlament ob prvi obravnavi. Poleg tega kar zadeva ključne elemente predloga (zlasti izključitve iz področja uporabe in določbe o svobodi zagotavljanja storitev) skupno stališče Sveta spoštuje politični dogovor Evropskega parlamenta, ki se sedaj odraža v skupnem stališču, kot se je navsezadnje tudi v spremenjenem predlogu Komisije.

Na splošno skupno stališče vključuje neposredno ali samo posredno vse spremembe Evropskega parlamenta, ki jih je sprejela Komisija na plenarnem zasedanju. V nekaterih ostalih zadevah daje odgovore na pripombe, izražene s spremembami Evropskega parlamenta, in podaja rešitve, čeprav je možna manjša prilagoditev besedila. Nazadnje pa skupno stališče vsebuje tudi več dodatnih novih določb, ki bodo pospešile transparentnost in sodelovanje med državami članicami in Komisijo, kar je bistveno za pravilno izvajanje Direktive.

Glavni vidiki skupnega stališča so podrobno obravnavani v nadaljevanju besedila. Najprej so obravnavni vidiki, ki odgovarjajo na spremembe Evropskega parlamenta. Ti so v večini, saj sta tako spremenjeni predlog Komisije kot skupno stališče Sveta upoštevala večino sprememb Evropskega parlamenta. Nato so navedena druga vprašanja, ki jih je v svojem skupnem stališču izpostavil Svet.

3.2. Vidiki skupnega stališča, ki odgovarjajo na spremembe Evropskega parlamenta

3.2.1. Področje uporabe in druge splošne določbe (členi 1–4)

Posebna pravna področja (člen 1). V zvezi s področjem delovanja Direktive in njeno povezavo s posebnimi pravnimi področji (temeljne pravice, delovno pravo, kazensko pravo, ohranjanje ali spodbujanje kulturne in jezikovne različnosti ter pluralnosti medijev) vključuje skupno stališče bistvo sprememb Evropskega parlamenta (7, 8, 290, 291, 297, 298, 299, ustrezni del 72) in spremenjenega predloga z nekaterimi prilagoditvami besedila, ki jih Komisija sprejema, saj želijo izboljšati besedilo brez spreminjanja vsebine glasovanja v Evropskem parlamentu ali spremenjenega predloga Komisije.

Področje uporabe (člen 2). Glede na področje uporabe Direktive skupno stališče v veliki meri upošteva spremembe, ki jih je sprejel Evropski parlament ob prvi obravnavi. Glede storitev splošnega pomena skupno stališče v celoti odraža vsebino sprememb Evropskega parlamenta (glej zlasti spremembe 13, 44, 73 in ustrezne dele sprememb 72 in 289) in v primerjavi s spremenjenim predlogom nadalje v besedilu člena 2 pojasnjuje, da negospodarske storitve splošnega pomena ne spadajo v področje Direktive. V zvezi s prevoznimi in pristaniškimi storitvami skupno stališče potrjuje izključitev vseh prometnih storitev, vključno s pristaniškimi storitvami, kot je bilo sprejeto s spremembami Evropskega parlamenta 20 in 306. Besedilo izključitve prevoznih storitev je bilo v primerjavi s spremenjenim predlogom nekoliko spremenjeno zaradi uskladitve z besedilom člena 51 Pogodbe in je bilo združena z izključitvijo pristaniških storitev. To pa ne spreminja vsebine določbe in jo zato Komisija sprejema. Kar zadeva avdiovizualne storitve je vsebina sprememb 19 in 79 Evropskega parlamenta vključena v skupno stališče. V skupnem stališču je nekoliko preoblikovano besedilo člena 2 spremenjenega predloga, da se pojasni, da izključitev avdiovizualnih storitev zajema tudi kinematografske storitve; Komisija se s tem strinja. V zvezi z izključitvijo socialnih storitev so bile spremembe Evropskega parlamenta (glej spremembe 252, 294, 295 in 296) prav tako upoštevane v skupnem stališču. Skupno stališče prav tako v primerjavi s spremenjenim predlogom Komisije pojasnjuje, da so storitve dobrodelnih organizacij tudi izključene; Komisija se s tem besedilom strinja, saj meni, da bo opredelitev iz skupnega stališča izboljšala pravno varnost, kar zadeva izključitev socialnih storitev. Skupno stališče v primerjavi s spremenjenim predlogom Komisije dodaja izključitve v zvezi storitvami, ki jih zagotavljajo notarji in sodni izvršitelji, uradno imenovani s strani vlade . Izključitev je v bistvu v skladu s spremembami Evropskega parlamenta 18 in 81 in jo Komisija sprejema. Skupno stališče je prav tako potrdilo izključitev storitev agencij za začasno zaposlovanje, zdravstvene storitve, igralništvo, storitve zasebnega varovanja in obdavčitev iz področja uporabe Direktive, kot določajo spremembe Evropskega parlamenta (zlasti glej 17, 19, 78, 80, 82, 300, 302/332, 304) in spremenjeni predlog Komisije.

Razmerje med Direktivo in drugimi določbami zakonodaje Skupnosti (člen 3). Skupno stališče sledi spremembam Evropskega parlamenta (21, 83, 219, 307) in spremenjenemu predlogu ter zato jasno navaja, da Direktiva ne vpliva na druge instrumente Skupnosti in da se v primeru nesoglasja z drugimi instrumenti Skupnosti, ki urejajo posebne vidike dostopa in izvajanja storitvenih dejavnosti, uporabljajo določbe o zadevnih posebnih vidikih v zadevnih instrumentih. V skupnem stališču je prav tako poudarjeno, da Direktiva ne obravnava pravil o mednarodnem zasebnem pravu, zlasti ne tistih, ki potrošniku zagotavljajo ugodnosti od varstva, ki jim ga ponujajo pravila o varstvu potrošnikov, kot so določena v zakonih o potrošnikih, veljavnih v njihovih državah članicah.

Opredelitve pojmov (člen 4). V skupnem stališču so upoštevane spremembe Evropskega parlamenta (1-3, 5-6, 11, 25-26, 93-94 in 97-98) in besedilo spremenjenega predloga glede opredelitve pojmov, ki se uporabljajo v Direktivi.

3.2.2. Upravna poenostavitev (členi 5–8)

Poenostavitev postopkov (člen 5). Skupno stališče vključuje spremembe Evropskega parlamenta (glej spremembe 27, 29-30, 99; ustrezne dele spremembe 100), kot so bile z manjšimi prilagoditvami besedila vključene v spremenjeni predlog. Tako nov stavek v odstavku 1 pojasnjuje, da se bo obveznost držav članic, da poenostavijo svoje postopke in formalnosti pojavila, ko se bodo ob pregledu ti zdeli „ne dovolj enostavni“. Komisija to lahko sprejme.

Enotne kontaktne točke (člen 6). Skupno stališče v bistvu vključuje besedilo spremenjenega predloga, ki temelji na ustreznih spremembah (104 in 309) Evropskega parlamenta. S spremembo predloga v „skozi“ v odstavku 1 nadalje pojasnjuje, da je naloga enotnih kontaktnih točk omejena na vlogo posrednika med ponudnikom storitev in ustreznim(i) organom(ni). To pojasnilo Komisija lahko sprejme.

Pravica do obveščenosti (člen 7). Skupno stališče vključuje spremembe Evropskega parlamenta (31, 33, 105-106 in 108-110), ki so bile sprejete v spremenjenem predlogu, s tem da so bile narejene manjše prilagoditve besedila v zvezi z nevplivanjem Direktive na zakonodajo držav članic glede uporabe jezikov.

Postopki v elektronski obliki (člen 8). Skupno stališče vključuje besedilo spremenjenega predloga, ki izhaja iz sprememb Evropskega parlamenta (ustrezni deli sprememb 32 in 111). Skupno stališče v uvodni izjavi 52 pojasnjuje, da obveznost do zagotavljanja postopkov z elektronskimi sredstvi državam članicam ne preprečuje, da ponudijo poleg elektronskih še druga sredstva, s katerimi zaključijo postopke in formalnosti. Poleg tega skupno stališče razširja možnost uporabe neelektronskih postopkov v primerih, ko je treba pregledati osebno celovitost ponudnika ali njegovega odgovornega osebja. Nazadnje skupno stališče v odstavku 3 določa, da morajo pravila za pospeševanje interoperabilnosti upoštevati „skupne standarde, določene na ravni Skupnosti“. Te spremembe Komisija lahko sprejme, saj izboljšajo besedilo.

3.2.3. Svoboda ustanavljanja ponudnikov storitev (členi 9–15)

Sistem dovoljenj (člen 9). Skupno stališče vključuje besedilo spremenjenega predloga (ki je upošteval spremembe 35 in 112-113 ter delno spremembe 37, 115 in 117) z manjšimi prilagoditvami besedila v odstavek 3. Komisija to spremembo lahko sprejme, saj povečuje jasnost besedila brez spreminjanja vsebine spremembe Evropskega parlamenta.

Pogoji za izdajo dovoljenj (člen 10). Skupno stališče vključuje besedilo spremenjenega predloga, ki deloma temelji na spremembah Evropskega parlamenta (spremembe 34, 118, 119, 120, 121, 122), z manjšimi prilagoditvami besedila. V nasprotju s spremenjenim predlogom (ki je vključil spremembo Evropskega parlamenta 120) skupno stališče v odstavku 3 ne določa, da države članice ob ocenjevanju, ali so pogoji za izdajo dovoljenj v drugi državi članici enakovredni ali primerljivi, upoštevajo učinek in učinkovitost njihove uveljavitve. Črtanje je sprejemljivo za Komisijo, saj je stavek vzbujal dvome glede svoje praktičnosti. Nazadnje skupno stališče v odstavku 6 določa, da ni treba, da se sklepi glede izdaje dovoljenj obrazložijo ali izpodbijajo pred sodiščem; to je v skladu s spremembo 122 Evropskega parlamenta, ki ni bila vključena v spremenjeni predlog. Komisija to spremembo lahko sprejme.

Veljavnost dovoljenj (člen 11). Izbira med več kandidati (člen 12). Skupno stališče vključuje besedilo spremenjenega predloga, ki po večini izhaja iz sprememb Evropskega parlamenta (36, 38, 124-127, 128 in 129; del sprememb 30 in 130).

Prepovedane zahteve (člen 14). Skupno stališče vključuje besedilo spremenjenega predloga, ki v temelji predvsem na spremembah Evropskega parlamenta (41, 138, 140 in 141, 40, 142 in 143) z dodanim besedilom v odstavku 6 (prepoved posvetovanja s konkurenčnimi izvajalci ne pomeni prepoved posvetovanja s širšo javnostjo) in odstavku 7 (zavarovanje je izenačeno s finančnim jamstvom: države članice lahko še vedno zahtevajo eno ali drugo, če ne obstaja obveznost, da sklenejo s ponudnikom, ustanovljenem na njihovem lastnem ozemlju). Komisija lahko dodano besedilo sprejme, saj izboljšuje jasnost besedila.

Zahteve, ki jih je treba oceniti (člen 15). Skupno stališče sledi spremenjenemu predlogu in spremembam Evropskega parlamenta (42, 144-145, 147-149 in 242); 146 in 150) ter istočasno uvaja nekatere spremembe določb (glej spodaj § 3.3).

3.2.4. Svoboda opravljanja storitev in odstopanja (členi 16–18, ki ustrezajo členom 16–19 spremenjenega predloga Komisije)

Kar zadeva določbo o svobodi opravljanja storitev (člen 16) skupno stališče v celoti odraža spremembe Evropskega parlamenta (gl. spremembe 45 do 47, 152 in 293/rev4), ki so bile vključene v spremenjeni predlog Komisije ter dodaja novo uvodno izjavo (82), ki vsebuje pojasnitve glede uporabe pravil o pogojih zaposlovanja v državah članicah. Glede s tem povezanih dodatnih odstopanj (člen 17) skupno stališče odraža spremembe Evropskega parlamenta (53, 48, 50, 51, 54, 161, 162, 163, 165, 169, 170, 171, 172, 173, 174 in 175, 400, 404) ter kar zadeva pošiljke odpadkov vključuje besedilo spremenjenega predloga z manjšimi prilagoditvami besedila v odstavek 12. Določba o prehodnih odstopanjih (člen 18 izvirnega predloga Komisije) je bila črtana v skladu z glasovanjem Evropskega parlamenta ob prvi obravnavi in v skladu s spremenjenim predlogom Komisije. Nazadnje skupno stališče potrjuje besedilo spremenjenega predloga v zvezi z odstopanji za posamezne primere (člen 18, ki ustreza členu 19 spremenjenega predloga Komisije) .

3.2.5. Pravice prejemnikov storitev (členi 19-21, ki ustrezajo členom 20–23 spremenjenega predloga Komisije)

Glede pravic prejemnikov storitev (členi 19–21) skupno stališče v veliki meri odraža spremembo, ki jo je sprejel Evropski parlament, in kar določa spremenjeni predlog Komisije. Kar zadeva podrobneje določbe o prepovedanih omejitvah/nediskriminaciji (členi 19–20) skupno stališče potrjuje besedilo spremenjenega predloga razen črtanja odstavka (c), kar Komisija sprejme. Glede pomoči prejemnikom storitev (člen 21) skupno stališče z manjšimi prilagoditvami odraža spremembo 178 Evropskega parlamenta in spremenjeni predlog. Nazadnje skupno stališče v celoti sledi mnenju Evropskega parlamenta in spremenjenemu predlogu ter potrjuje črtanje določb o povračilu stroškov za zdravstveno oskrbo, ki je bila nudena v drugi državi članici , katere so bile del člena 23 izvirnega predloga.

3.2.6. Napotitev delavcev in državljanov tretjih držav (členi 24 in 25 izvirnega predloga)

Skupno stališče sledi mnenju Evropskega parlamenta (spremembe 181, 182/248, 63-64, 183/249 in 65-66) ter spremenjenemu predlogu in tako potrjuje črtanje členov 24 in 25.

3.2.7. Kakovost storitev (členi 22-27, ki ustrezajo členom 26–23 spremenjenega predloga Komisije)

Skupno stališče glede določb o informacijah o ponudnikih in njihovih storitvah (člen 22, prejšnji člen 26 spremenjenega predloga Komisije) odraža glasovanje Evropskega parlamenta ter spremenjenega predloga kar zadeva obveznost ponudnika, da razkrije informacije o svojem pravnem statusu in obliki. Poleg tega so vse zahteve po informacijah, ki so že bile zahtevane v drugih določbah Direktive (kot so npr. zavarovanje ali jamstva, poprodajne garancije, miltudisciplinarne dejavnosti in kodeks ravnanja), zbrane skupaj v tem členu, s čimer se Komisija strinja. Skupno stališče glede zavarovanja poklicne odgovornosti (člen 23, prejšnji člen 27 spremenjenega predloga Komisije) sledi mnenju Evropskega parlamenta (zlasti glej spremembe 64, 187, 188 in 190) ter spremenjenemu predlogu in potrjuje, da zavarovanje poklicne odgovornosti ni obvezno. V skupnem stališču je uvedenih več manjših prilagoditev spremenjenega predloga, kot je npr. prenos odstavka 2 o zahtevah po informacijah v člen 26 in črtanje postopka v primeru nezmožnosti zavarovalniškega trga, ki je bil v bistvu odveč, saj zavarovanje poklicne odgovornosti ni obvezno. Nazadnje skupno stališče v zvezi z določbami o multidisciplinarnih dejavnostih (člen 25, prejšnji člen 30 spremenjenega predloga Komisije), o politiki kakovosti storitev (člen 26, prejšnji člen 31) in o reševanju sporov (člen 27, prejšnji člen 32) v celoti in le z nekaj manjšimi prilagoditvami potrjuje besedilo sprememb Evropskega parlamenta in spremenjenega predloga.

3.2.8. Upravno sodelovanje (členi 28-36, ki ustrezajo členom 33–28 spremenjenega predloga Komisije)

Medsebojna pomoč in nadzor (členi 28–36). V skupno stališče je z nekaj manjšimi prilagoditvami vključeno besedilo spremenjenega predloga, ki že samo vsebuje spremembe Evropskega parlamenta (glej zlasti spremembe 68-69, 197-198, 200-203), čeprav je strukturiranost drugačna, saj temelji na prejšnjih razpravah Sveta.

3.2.9. Konvergenčni program in končne določbe (členi 37-46, ki ustrezajo členom 39–48 spremenjenega predloga Komisije)

V zvezi s kodeksom ravnanja (člen 37, prejšnji člen 39 spremenjenega predloga Komisije), dodatnim usklajevanjem (člen 38, prejšnji člen 40) in klavzulo o pregledu (člen 41, prejšnji člen 43) skupno stališče z manjšimi prilagoditvami besedila, ki ne vplivajo na vsebino določb, potrjuje spremembe Evropskega parlamenta in spremenjeni predlog. Nazadnje glede izvedbenega obdobja (člen 44(1), prejšnji člen 45(1)) skupno stališče vključuje spremembo Evropskega parlamenta in podaljšuje obdobje izvajanja na 3 leta namesto 2, kot sta bili predvideni v spremenjenem predlogu. Komisija to lahko sprejme.

3.3 . Druge spremembe, ki jih je Svet vključil v skupno stališče

Postopki za izdajo dovoljenj (člen 13). Skupno stališče v primerjavi s spremenjenim predlogom spreminja odstavka 3 in 4 člena 13 in uvodno izjavo 63, ki se navezujejo na načelo, da se za dovoljenja šteje, da so odobrena, če se pristojni organi ne odzovejo. Glede na skupno stališče lahko države članice podaljšajo rok za odgovor, če je to utemeljeno zaradi zapletenosti vprašanja in če je prosilec pravočasno obveščen o podaljšanju in razlogih zanj. Poleg tega je v uvodni izjavi 63 obrazloženo, da če so določbe objektivno utemeljene s poglavitnimi razlogi v zvezi z javnim interesom, lahko te določbe o postopkih za izdajo dovoljenj, ki jih lahko uporabijo države članice, vključujejo pravila o tihi zavrnitvi zahteve po izteku ustreznega časovnega obdobja. Te spremembe prav tako odgovarjajo na dvome Evropskega parlamenta, ki je glasoval za črtanje načela tihih odobritev, saj se je menilo, da to načelo ne omogoča zadostne fleksibilnosti. Istočasno pa se ne bo posegalo v cilj, s katerim se želi zagotoviti, da postopki za izdajo dovoljenj postanejo hitrejši in bolj napovedljivi za gospodarske subjekte. Zato Komisija sprejema spremembe člena 13 v skupnem stališču.

Postopek ocenjevanja v zvezi s svobodo ustanavljanja (člen 15). V skupnem stališču je narejenih nekaj sprememb v odstavku 4 v zvezi s postopkom ocenjevanja storitev splošnega gospodarskega pomena. S temi spremembami se želi pojasniti, da postopek ocenjevanja ne bi smel ovirati izvajanja nalog, ki so dodeljene storitvam splošnega gospodarskega interesa. To bi moralo ovreči skrbi Evropskega parlamenta glede možnega vpliva postopka ocenjevanja na storitve splošnega gospodarskega pomena. V stališču Komisije je jasno izraženo, da postopek ocenjevanja ne bi smel ogroziti izvajanja nalog storitev splošnega gospodarskega pomena. Skupno stališče za države članice nadalje uvaja spremembe v zvezi z zahtevami po obveščenosti. To bi moralo potešiti dvome Evropskega parlamenta, ki je menil, da obveznost do obveščanja preveč omejuje države članice. Zlasti je v skupnem stališču iz odstavka 6 črtan stavek „in potreba po njej izhaja iz novih okoliščin“. Črtanje besedila se lahko sprejme. V odstavku 7 skupnega stališča je dodan nov stavek, ki razlaga, da bo uradno obvestilo v skladu z Direktivo 98/34/ES prav tako izpolnjevalo obveznosti uradnega obvestila po tej direktivi. Komisija lahko ta vstavek prav tako sprejme, saj krepi pravno varnost za nacionalne uprave in tudi institucije Skupnosti. Komisija poudarja, da so z Direktivo 98/34/ES, kakor je bila spremenjena z Direktivo 98/48, trenutno zajete samo storitve informacijske družbe.

Pregled nacionalnih zahtev (člen 39, ki ustreza členu 41 spremenjenega predloga Komisije). Skupno stališče v členu 39(5) predvideva nov postopek, po katerem države članice Komisiji predstavijo poročilo o nacionalnih zahtevah, njegova uporaba se lahko uvrsti v tretji pododstavek člena 16(1) in člen 16(3), Komisija pa te zahteve sporoči ostalim državam članicam ter zagotovi analizo in smernice o njihovi uporabi v smislu Direktive. Komisija te določbe lahko sprejme, saj povečujejo transparentnost in pravno varnost gospodarskih subjektov.

Komitologija (člen 40, ki ustreza členu 42 spremenjenega predloga Komisije). Skupno stališče predvideva regulativni odbor. Komisija to določbo lahko sprejme.

Varstvo osebnih podatkov (člen 43). Skupno stališče vstavlja člen o varstvu osebnih podatkov, s katerim se želi pojasniti, da uporaba Direktive in zlasti izmenjava informacij med državami članicami spoštuje pravila o osebnih podatkih. Komisija to določbo lahko sprejme.

4. SKLEPI

Komisija meni, da skupno stališče ohranja ključne elemente spremenjenega predloga Komisije kot tudi sprememb Evropskega parlamenta. Komisija ugotavlja, da skupno stališče dosega ravnovesje in ustvarja sprejemljiv kompromis, ki bo pripomogel k doseganju pravega notranjega trga s storitvami ter uresničuje cilje lizbonske strategije, obenem pa spoštuje visoko kakovost storitev, vključno z javnimi storitvami, ter socialne pravice in pravice potrošnikov. Komisija zato podpira skupno stališče, ki ga je sprejel Svet.